Historia di water torennan di San Nicolas y Oranjestad 

Water toren San Nicolas Water toren Oranjestad 


Door di scarcedad di awa den cumisamento di Siglo '20 a haci cu 
Corsou a dicidi di establece un servicio di awa yama 
Landswatervoorzieningsdienst (LWV). Na aña 1928 tabata suministra 
awa pa Aruba, Boneiro y Corsou. Na e momento ey e departamento a 
dicidi di coba pos unda e pueblo por bay y busca awa di pos. 


Na aña 1933 Aruba a desaroya su mesun red infrastructural di 
distribucion di awa. Pa remedia e problema di presion abou di awa 
den momentonan hopi ocupa, nan a dicidi di traha dos water toren. 
Uno na San Nicolas y e otro na Oranjestad. Esun di San Nicolas a 
wordo inaugura dia 14 di augustus 1939 y esun di Oranjestad a wordo 
inaugura dia 4 di november 1939. Esun di Oranjestad a wordo 
restaura na aña 2011 y esun di San Nicolas na aña 2012/2013. 

